WP, Pumas nog onoorwonne in reeks | Netwerk24
WP, Pumas nog onoorwonne in reeks
Die rugbyspanne van die Westelike Provinsie en die Pumas is die enigste spanne wat steeds onoorwonne is ná die naweek se wedstryde in die SuperSport-uitdaagreeks.
Neil Maritz was een van die Pumas se uitblinkers teen die Griekwas in Mbombela. Foto: Gallo Images
Duncan Matthews het een van die Bulle se drieë teen die Leeus gedruk. Foto: Gallo Images
Albei spanne moes hard werk vir hul oorwinnings. Die WP was in Kaapstad met 27-13 baas teen die Oostelike Provinsie en die Pumas moes sweet om Griekwas in Mbombela met 37-28 te klop.
Twee spanne, die Luiperds en die Haaie-vyftiental, het meer as 80 punte aangeteken.
Die Luiperds het Namibië in Windhoek met 81-8 vermorsel met die Haaie wat darem ’n bietjie meer teenstand van die Grens gekry het in sy oorwinning van 82-24 in Durban.
Die Blou Bulle en die Vrystaat-vyftiental het ook indrukwekkend vertoon. Die Bulle het die Goue Leeus met 62-24 afgeransel en die Vrystaters het Zimbabwe se Akademiespan met 66-10 gelooi.
In nog wedstryde was die Boland met 43-28 bo teen die SWD-Arende en die Valke het die Griffons met 41-31 geklop. – Sportredaksie
Meer oor: Pumas | Supersport Uitdaagbeker | Wp
Rugbyunie kniehalter wedstryde